รัฐบาลไทย-ข่าวทำเนียบรัฐบาล-พิธีประกาศเกียรติคุณ "เจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล)" บุคคลสำคัญของโลก
วันจันทร์ที่ 12 มิถุนายน 2560
พิธีประกาศเกียรติคุณ "เจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล)" บุคคลสําคัญของโลก
สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานพระราชานุเคราะห์ผ้าไตร จํานวน 10 ไตร ไปในการบําเพ็ญกุศลทักษิณานุปทาน ในโอกาส 150 ปีชาตกาล และเนื่องในพิธีประกาศเกียรติคุณ"เจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล)
บุคคลสําคัญของโลกด้านการศึกษา สังคมศาสตร์ และมนุษยศาสตร์ ขององค์การศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) พร้อมทั้งเสด็จพระราชดําเนินในพิธีประกาศเกียรติคุณเมื่อวันอาทิตย์ที่11มิถุนายน2560ณ จุฬาลงกรณ์มหาวิทยาลัย
●พิธีบําเพ็ญกุศลทักษิณานุปทาน
เมื่อเวลา14.15น.ณ อาคารมหาจุฬาลงกรณ์ จุฬาลงกรณ์มหาวิทยาลัยนพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ประธานในพิธี พร้อมด้วย ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ, ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ, ศาสตราจารย์ ดร.บัณฑิต เอื้ออาภรณ์ อธิการบดีจุฬาลงกรณ์มหาวิทยาลัย, ดร.กมล รอดคล้าย เลขาธิการสภาการศึกษา, ราชสกุลมาลากุล ทายาทเจ้าพระยาพระเสด็จสุเรนทราธิบดีและแขกผู้มีเกียรติ ร่วมในพิธีบําเพ็ญกุศลทักษิณานุปทาน ในโอกาส 150 ปีชาตกาลฯ และทอดผ้าไตรพระราชทานซึ่งสมเด็จพระเทพรัตนราชสุดาฯ สยามบรมราชกุมารีทรงพระกรุณาโปรดเกล้าฯ พระราชทานพระราชานุเคราะห์ผ้าไตร จํานวน10ไตร ไปในการบําเพ็ญกุศลทักษิณานุปทานในครั้งนี้
●พิธีประกาศเกียรติคุณเจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) บุคคลสําคัญของโลกด้านการศึกษาสังคมศาสตร์ และมนุษยศาสตร์ขององค์การศึกษา วิทยาศาสตร์ และวัฒนธรรมแห่งสหประชาชาติ
เมื่อเวลา17.00น. หอประชุมจุฬาลงกรณ์มหาวิทยาลัยสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดําเนินถึงหอประชุมจากนั้น นพ.ธีระเกียรติ เจริญเศรษฐศิลป์รมว.ศึกษาธิการ ได้กราบบังคมทูลถวายรายงานความเป็นมาแล้วเบิกMr Gwang Jo Kimผู้อํานวยการยูเนสโก กรุงเทพฯและม.ล.ปนัดดา ดิศกุล รมช.ศึกษาธิการ ในฐานะผู้แทนรัฐบาลไทย อ่านประกาศเกียรติคุณบุคคลสําคัญของโลก และฉายวีดิทัศน์ "รอยรฦก เจ้าพระยาพระเสด็จสุเรนทราธิบดี"
จากนั้น ดร.กมล รอดคล้ายเลขาธิการสภาการศึกษา กราบบังคมทูลเบิกผู้มีอุปการคุณ31ราย เข้ารับพระราชทานของที่ระลึก เมื่อเสร็จสิ้นศาสตราจารย์พิเศษธงทอง จันทรางศุประธานกรรมการฝ่ายวิชาการ กราบบังคมทูลเบิก ดร.วิชิตวงศ์ ณ ป้อมเพชร ราชบัณฑิต แสดงปาฐกถา โดยมีนักศึกษาและนักเรียนจากสถาบันการศึกษาเครือข่ายเจ้าพระยาพระเสด็จสุเรนทราธิบดี สวดบทปูชนียสดุดี150ปี เจ้าพระยาพระเสด็จสุเรนทราธิบดี วงดุริยางค์ปี่สก็อต วชิราวุธวิทยาลัย บรรเลงเพลง "สามัคคีชุมนุม" ซึ่งเป็นเพลงที่เจ้าพระยาพระเสด็จสุเรนทราธิบดี เป็นผู้ประพันธ์คําร้องภาษาไทย โดยใช้ทํานองเพลงออลด์แลงไซน์ (Auld Lang Syne)
"เจ้าพระยาพระเสด็จสุเรนทราธิบดี" นามเดิม ม.ร.ว.เปีย มาลากุล เกิดเมื่อวันที่ 16 เมษายน 2410 เป็นโอรสในพระวรวงศ์เธอ พระองค์เจ้าขจรจรัสวงษ์ กรมหมื่นปราบปรปักษ์ กับหม่อมเปี่ยม ได้สร้างคุณประโยชน์แก่วงการศึกษาในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 และพระบาทสมเด็จพระมงกุฏเกล้าเจ้าอยู่หัว รัชกาลที่ 6 โดยเฉพาะการกราบบังคลทูลพระกรุณาต่อรัชกาลที่ 5 ให้แบ่งระดับการศึกษาสยามให้สอดคล้องกับอารยะประเทศ เป็นที่มาของจัดทํา “โครงแผนการศึกษาในกรุงสยามของกรมศึกษาธิการ พ.ศ.2441” ซึ่งเป็นแผนการศึกษาฉบับแรกของประเทศ นอกจากนี้ เจ้าพระยาพระเสด็จสุเรนทราธิบดี ได้มีส่วนก่อรากฐานการศึกษาระดับอุดมศึกษา โดยเฉพาะการก่อตั้งวิทยาลัยเพาะช่าง และจุฬาฯ ในรัชกาลที่ 6
ด้วยเหตุนี้ สํานักงานเลขาธิการสภาการศึกษา จึงเสนอชื่อ "เจ้าพระยาพระเสด็จสุเรนทราธิบดี" ต่อยูเนสโก โดยในการประชุมสมัยสามัญยูเนสโก ครั้งที่ 38 พ.ศ.2558 ได้มีมติประกาศยกย่องเจ้าพระยาพระเสด็จสุเรนทราธิบดี เป็นบุคคลสําคัญของโลกด้านการศึกษา สังคมศาสตร์ และมนุษยศาสตร์ พ.ศ.2559-2560 กอปรกับในโอกาสที่ พ.ศ.2559 เป็นวาระครบ 100 ปีแห่งการอสัญกรรม และ พ.ศ.2560 เป็นวาระครบ 150 ปีชาตกาล โดยเจ้าพระยาพระเสด็จสุเรนทราธิบดี เป็นคนไทยคนที่ 27 ที่ได้รับเกียรติยศนี้"